olmans s
t
Vanden gedinghe dat geweest es inde banck voer meye en scepen
van loeven tuschen adriaene de hout alse man ende momboer
joffr dymynen zijns wijfs weduwe adriaens wilen peters
aenlegge ter eenre ende janne hoolmans verweerde ter ande
zijden Aldair de voirs adriaen den voirs janne aensprack
eggende dat hij uut saken vanden goeden des voirs wilen
adriaens gelegen te
die de selve jan in pechtinge
eenen seken tijt van jairen gehouden heeft Alnoch sculdich en
tachter es boven alle ontfanck ende nae dat hij in des vors
wilen adriaent regre heeft bevonden de somen va lxxxiiii
rinsch gulden en xxxviii mudden corens Alse vanden
jairen lxxvi lxxvii lxxviii lxxix incluys en lxxx excluys
pntende den eed van hem ende zijnen wive dat tvors rest
boven alle ontfanck dwelc zij in des voirs wilen adriaens
regye dair hij alle zijn ontfang en uutgeven gewoenlic was
inne te setten hebben bevonden alsoe hoeghe als voirs is
gedraight sustinende dat de voirs jan sculdich soude zijn
dat op te leggen ende te betalen oft dair voe gehouden te worden
ende des geliefde hem tvonisse Dair tegen de voirs jan
sustinende de contrarie dede seggen onder den anden dat
hij op anden tijden tregpe des voirs wilen adriaens hadde
hoiren lesen ende dat hij boven tghene des dair inne
was bevonden van ontfanghe den voirs adriaene corts voir
zijn aflivich diverse somen van peninghen hadde betaelt
te weten voer neghen mudde corens neghen cronen xxiiii
rinsch gulden van weygelde ende noch xiiii rinsch gulden pntende
dairaf te thoenen alsulken bescheid ende cleernissen dat hem
in rechte soude moegen genoech zijn ende dat hij noch tot dien
den voirs wilen adriaene hadde betaelt vijf rinsch gulden
dairaff hij der voirs joff dymynen deylde den eed concludende
bij dien dat hem die somen sculdich waen tafslaghe te
comen Ende d nae dat de vors jan hoolmans zijn thoeniss
geleidt heeft dair hij met voniss toe gewesen was hebben
de scepen inder saken voirts gemaent gewesen voer een
vonisse die inder stad handen ende tot der stad tminacien
in stamyno pntibus omibus scabinis febr xv